Daar kan baie dinge van Tom Cruise gesê word, maar die man het oënskynlik nie ’n bang haar op sy kop nie.
Nou hinke-pink die ster nadat hy tydens die verfilming van Mission: Impossible 6 ’n dramatiese sprong tussen twee geboue moes uitvoer.
Hy het wel daarin geslaag om tot op die gebou se dak te klouter waar hy op sy knieë neersak. Dan staan hy op en loop hink stadig na die kant van die gebou.
In ’n onderhoud met Jimmy Fallon in 2015 het Tom erken hy het nie nodig om sy eie toertjies te doen nie. Maar hy hou daarvan om dit self te doen . . .
Die skrikwekkende toneel waar hy vir Mission: Impossible 5 (Rogue Mission) aan ’n vliegtuig hang, moes agt keer geskiet word.
“Ek wou net nie deur ’n voël getref word nie. Maar ek is deur ’n klippie getref. Ons het bitter vinnig beweeg. Gelukkig het dit my net teen my ribbekas getref en ek het gedink my rib is gebreek.”
Wat min weet, is dat Tom opleiding deurloop het om “vry-duik” te doen vir die onderwatertonele. Hy kan sy asem vir ses minute onderwater inhou.